
	Priekšlikums (TM - 30.09.2025.)
Norādām, ka atbilstoši Ministru kabineta 2010. gada 3. augusta noteikumu Nr. 707 "Noteikumi par dokumentu izstrādāšanu valsts attīstības mērķu aizstāvēšanai starptautiskajās organizācijās, to saskaņošanas, apstiprināšanas un aktualizācijas kārtību" 3. punktam, lai nodrošinātu Latvijas Republikas interešu ievērošanu starptautisko organizāciju lēmumu vai tiesību aktu ierosināšanas, sagatavošanas un pieņemšanas procesā, pēc iespējas agrīnā starptautisko organizāciju diskusiju stadijā izstrādā Latvijas Republikas oficiālo viedokli – nacionālo pozīciju saskaņā ar šo noteikumu 1.pielikumu vai instrukciju saskaņā ar šo noteikumu 2.pielikumu. Ievērojot minēto un to, ka, spriežot pēc rīkojuma projekta anotācijas 1. sadaļā ietvertās informācijas, Starptautiskā Valūtas fonda un Pasaules Bankas grupas pilnvarnieku gada sanāksmēs tiks skatīti ne tikai finanšu jomas, bet arī būtiski ārpolitiski jautājumi, lūdzam papildināt Ministru kabineta sēdes protokollēmuma projektu ar uzdevumu Finanšu ministrijai noteiktā termiņā (bet ne vēlāk kā līdz oktobra Starptautiskā Valūtas fonda un Pasaules Bankas grupas pilnvarnieku gada sanāksmēm) izstrādāt un iesniegt Ministru kabinetā apstiprināšanai nacionālo pozīciju par minētajā sanāksmēs skatāmajiem jautājumiem.
Piedāvātā redakcija
-
	Nav ņemts vērā
Projekts tiek virzīts kā Ministru kabineta rīkojuma projekts, ņemot vērā, ka tas neskar jautājumus, kas minēti Ministru kabineta 2010. gada 3. augusta noteikumu Nr. 707 “Noteikumi par dokumentu izstrādāšanu valsts attīstības mērķu aizstāvēšanai starptautiskajās organizācijās, to saskaņošanas, apstiprināšanas un aktualizācijas kārtību” 8. punktā attiecībā uz nacionālās pozīcijas izstrādi, ņemot vērā, ka  Starptautiskā Valūtas fonda (SVF) un Pasaules Bankas grupas (PBG) pilnvarnieku gada sanāksmēs pieņemtajiem lēmumiem nebūs ietekme uz Latvijas Republikas tiesību sistēmu, valsts vai pašvaldību budžetu, kā arī netiek grozīti SVF un PBG pamatdokumenti.

